32000D0782
L 309/37
JURNALUL OFÍCIAL AL UNIUNII EUROPENE
DECIZIA COMISIEI
din 8 decembrie 2000
de modificare a Deciziei 2000/609/CE de stabilire a condițiilor de sănătate animală și publică și de certificare veterinară pentru importurile de carne de ratite de crescătorie și de modificare a Deciziei 94/85/CE de stabilire a unei liste a țărilor terțe din care statele membre autorizează importul de carne proaspătă de pasăre
[notificată cu numărul C(2000) 3700]
(Text cu relevanță pentru SEE)
(2000/782/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/494/CEE a Consiliului din 26 iunie 1991 privind condițiile de sănătate animală care reglementează schimburile intracomunitare și importurile din țări terțe de carne proaspătă de pasăre (1), astfel cum a fost modificată ultima dată prin Directiva 1999/89/CE (2), în special articolul 11 alineatul (1) și articolul 12,
având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute în Anexa A punctul (1) la Directiva 89/662/CEE și, în ceea ce privește agenții patogeni, de Directiva 90/425/CEE (3), astfel cum a fost modificată ultima dată prin Directiva 97/79/CE (4), în special articolul 10,
întrucât:
(1)
Decizia 2000/609/CE (5) a Comisiei a stabilit condițiile de sănătate animală și de certificare veterinară pentru importurile de carne de ratite de crescătorie.
(2)
Data intrării în vigoare a Deciziei 2000/609/CE este 1 octombrie 2000.
(3)
Anumite țări terțe au nevoie de mai mult timp pentru a pune în aplicare cerințele prevăzute în certificarea din Decizia 2000/609/CE.
(4)
Perioada de supraveghere de șase luni cerută la punctul 2.6 din certificatul de la model B, prevăzut de Decizia 2000/609/CE este amânată cu șase luni cu scopul de a acorda timp țărilor în cauză pentru a pune în aplicare în întregime cerințele de supraveghere.
(5)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
La punctul 2.6 din modelul B de certificat din Anexa II la Decizia 2000/609/CE se include următoarea notă de subsol la sfârșitul tezei:
„Perioada de șase luni nu intră în vigoare până la 1 mai 2001.”
Articolul 2
Prezenta decizie se adresează statelor membre.
Adoptată la Bruxelles, 8 decembrie 2000.